**Приложение З към Условията за изпълнение**

**АДМИНИСТРАТИВЕН ДОГОВОР**[[1]](#footnote-1)

**№ ......................................................................./ ............................... г.**

**ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**ПО ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014-**

**2020 г.**

**По Процедура чрез подбор на проектни предложения по мярка 9 „Учредяване на групи и организации на производители“**

**BG.............................**

|  |  |
| --- | --- |
| **№ НА ПРОЕКТА**  **(ОТ ИСУН):** |  |
| **НАИМЕНОВАНИЕ НА ПРОЕКТА:** |  |
| **БЕНЕФИЦИЕНТ:** |  |
| **МАКСИМАЛЕН РАЗМЕР НА БФП** |  |
| **НАЧАЛЕН ИКОНОМИЧЕСКИ РАЗМЕР** |  |
| **ПРИОРИТЕТ НА ПРСР:** | **Приоритет 3А „**Подобряване на конкурентоспособността на първичните производители чрез по-доброто им интегриране в селскостопанската и хранителната верига посредством схеми за качество, които да добавят стойност към селскостопанските продукти, популяризиране на местните пазари и къси вериги на доставки, групи на производителите и организации и междубраншови организации“ |
| **СРОК ЗА ИЗПЪЛНЕНИЕ:** | **от ………….. г. до …………. г.*;* ……… месеца** |

На основание чл. 24, ал. 1 и чл. 45, ал. 2 от Закона за управление на средствата от Европейските структурни и инвестиционни фондове (ЗУСЕСИФ) и във връзка с оценителен доклад от ……………2018 г. по Процедура **BG ............................**, одобрен на ………………2018 г. от изпълнителния директор на **Държавен фонд „Земеделие”**

между:

**Държавен фонд “Земеделие”**, със седалище и адрес на управление гр. София, бул. “Цар Борис III” № 136, ЕИК по БУЛСТАТ 121100421, представляван от **……………………………..**, в качеството му на изпълнителен директор, наричан за краткост “**ФОНДЪТ**”, от една страна

и

**…………………………………………………………………………………………………………**

/име на бенефициента, ЕИК от търговския регистър към Агенцията по вписванията ………………., седалище ………………….. представляван/о от ……………………….., с ЕГН ……………………… в качеството му на …………………… /*законен представител*/

Адрес: ..................................................., наричан за целите на този договор **„БЕНЕФИЦИЕНТ”,** от друга страна,

се сключи този договор за следното:

### І. ПРЕДМЕТ НА ДОГОВОРА. УСЛОВИЯ, РАЗМЕР И НАЧИН ЗА ИЗПЛАЩАНЕ НА БЕЗВЪЗМЕЗДНА ФИНАНСОВА ПОМОЩ

**Чл. 1.** (1) Изпълнителният директор на **Държавен фонд „ЗЕМЕДЕЛИЕ”** предоставя на **БЕНЕФИЦИЕНТА** безвъзмездна финансова помощ (БФП) по мярка 9 „Учредяване на групи и организации на производителите" от Програмата за развитие на селските райони за периода 2014 - 2020 г. (ПРСР) за постигане на целите чрез дейностите на групата/организацията на производителите през първите 5 (пет) години, считано от датата на нейното признаване, въз основа на одобрен бизнес план по проектно предложение № ……………………………….., неразделна част от настоящия договор, а **БЕНЕФИЦИЕНТЪТ** приема БФП и се задължава да осъществи дейностите, заложени в бизнес плана и да реализира на пазара продукцията на своите членове, при спазване на Формуляра за кандидатстване, изискванията на Условията за кандидатстване, Условията за изпълнение и действаща нормативна уредба (националното законодателство и правото на Европейския съюз).

**Чл. 2.** (1) Одобрената БФП е в максимален размер, разпределен по години, съгласно Приложение № 2. Безвъзмездната финансова помощ е определена въз основа на представените от **БЕНЕФИЦИЕНТА** на етапа на кандидатстването по мярка 9 документи, включително бизнес план и извършени оценки по чл. 29, ал. 2 от ЗУСЕСИФ.

(2) Безвъзмездната финансова помощ е под формата на фиксирано годишно плащане и се определя като процент от стойността на реализираната на пазара продукция от групата или организацията на производители както следва:

а) за първата година - 10 %;

б) за втората година - 9,5%;

в) за третата година - 9 %;

г) за четвъртата година - 8,5 %;

д) за петата година - 8 %.

(3) Когато установената от **ФОНДА**, реализирана на пазара продукция през съответната година е по-малка от одобрената стойност, като база за изчисление на помощта се използва установената продукция.

(4) Помощта по ал. 1 се предоставя на годишна база, като **БЕНЕФИЦИЕНТЪТ** подава искане за плащане ежегодно до един месец от изтичане на съответната година, считано от датата на признаване на групата или организацията на производителите. Изключение прави искането за първо плащане, което може да бъде подадено при условията и сроковете, определени в т. 1 от Раздел Б. „Финансово изпълнение на проектите и плащане“.

(5) Срокът за подаване на искане за последно годишно плащане е до 5 години, считано от датата на признаване на групата или организацията на производителите.

(6) **ФОНДЪТ** изплаща помощта в размерите, определени в ал. 1, 2 и 3, при условие, че **БЕНЕФИЦИЕНТЪТ** е реализирал на пазара произведената от членовете на групата/организацията продукция и е изпълнил действия за постигане на отбелязаните цели и дейности, посочени в бизнес плана, съгласно сроковете, указани в него и при спазване на критериите за допустимост и подбор, съгласно Условията за кандидатстване.

(7) Група или организация на производителите, която е призната през дадена календарна година, може да получи БФП през същата календарна година и за следващите 4 (четири) години от изпълнение на бизнес плана, когато проектното предложение е подадено през календарната година, в която групата или организацията е призната за такава.

(8) Ако групата или организация на производителите е призната в година, предхождаща годината на подаване на проектното предложение, тя може да получи БФП от годината на подаване проектното предложение и за остатъка до 5 години, считано от датата на признаването й.

**Чл. 3**. (1) За получаване на финансовата помощ в максимален размер до посочения в чл. 2, ал. 1, 2 и 3 **БЕНЕФИЦИЕНТЪТ** подава пред **ФОНДА** искане за съответното годишно плащане в срока по чл. 2, ал. 4 и 5, окомплектовано с документите, посочени в Условията за изпълнение.

(2) Размерът на подлежащата на изплащане БФП се определя въз основа на подаденото искане за съответното годишно плащане и след извършване на проверки от страна на **ФОНДА**, въз основа на които е установено фактическото съответствие на реализираната на пазара продукция от групата или организацията на производители за съответния период и съответствието по документи;

(3) **ФОНДЪТ** изплаща определения при условията на този договор размер на БФП в срок до 90 дни от подаване на окомплектованото с всички изискуеми документи искане за съответното годишно плащане. Този срок може да се удължава при наличие на основание за това, посочено в този договор, Условията за изпълнение или в действащата нормативна уредба.

(4) Изплащането на финансовата помощ се извършва по банков път по банкова сметкана **БЕНЕФИЦИЕНТА,** посочена в чл. 27.

(5) Размерът на финансовата помощ по ал. 2 може да се коригира в срока по чл. 4, ал. 3 и по реда на Раздел III от Условията за изпълнение.

**ІІ. СРОКОВЕ ЗА ИЗПЪЛНЕНИЕ**

**Чл. 4.** (1) Срокът за изпълнение на одобрения бизнес план е ……..…. (словом ....................................................) месеца, но не по-късно от 5 години, считано от датата на признаването на групата/организацията на производители.

(2) Срокът за изпълнение на договора е разделен на периоди, съгласно одобрения бизнес план.

(3) Независимо от датата, на която изтича срокът по ал.1, с оглед датата на сключване на този договор, крайният срок за изпълнение на одобрения проект не може да е след 15 септември 2023 г.

(4) В срока посочен в ал. 1 и 2 **БЕНЕФИЦИЕНТЪТ** се задължава да:

1. постигне заложените дейности, действия и цели, посочени в одобрения бизнес план;

2. подава ежегодно искане за плащане до изтичане на срока определен в този договор и в Условията за изпълнение.

(5) Срокът за изпълнение на останалите задължения по договора е шест месеца от датата на извършване на последното плащане.

**III. ПРАВА И ЗАДЪЛЖЕНИЯ НА БЕНЕФИЦИЕНТА**

**Чл. 5.** (1) **БЕНЕФИЦИЕНТЪТ** има право да получи БФП в размера по чл. 2, ал. 1, 2 и 3, която да му бъде изплатена под формата на фиксирано годишно плащане при спазване на всички условия, предвидени в този договор и в Условията за изпълнение.

(2) **БЕНЕФИЦИЕНТЪТ** има право да:

1. бъде уведомен за размера на БФП или за отказа да му бъде изплатена такава;

2. получи годишно плащане при изпълнение на условията за това;

3. присъства лично или чрез негов упълномощен представител при извършването на посещение/проверка на място от служители на **ФОНДА**, да му бъде представен докладът с резултатите от проверката за подпис и да отрази в доклада обяснения и възражения по направените констатации, както и след приключване на посещението/проверката да му бъде предоставен или изпратен екземпляр от доклада. Когато не е присъствал при извършване на посещението/проверката на място, **БЕНЕФИЦИЕНТЪТ** може в срок до 15 дни от получаването на доклада за проверката да направи писмени възражения и да даде обяснения по направените констатации пред изпълнителния директор на **ФОНДА**;

4. оттегля по всяко време с писмено уведомление до **ФОНДА** подадено искане за плащане и/или приложени към него документи изцяло или, когато са налице изискванията за допустимост за оттегляне, посочени в Условията за изпълнение или в приложим нормативен акт. Оттеглянето поставя **БЕНЕФИЦИЕНТА** в положението, в което се е намирал преди подаването на искането за плащане, на приложените към него документи или на част от тях;

5. подаде ново искане за плащане в сроковете, посочени в чл. 2 ал. 4 и 5 при оттегляне на искането за плащане, което не попада в хипотезата на т. 20 от раздел Б „Финансово изпълнение на проектите и плащане“ от Условията за изпълнение;

6. поправя и коригира допуснати очевидни грешки в искането за плащане и приложените към него документи по всяко време след подаването им, когато въз основа на цялостна преценка на конкретния случай грешките могат да бъдат признати от **ФОНДА** и когато бенефициентът е действал добросъвестно;

7. подаде искане за промяна на административния договор през Информационната система за управление и наблюдение на средствата от Европейските структурни и инвестиционни фондове, наричана по-нататък (ИСУН) чрез електронния си профил, не по-късно от 2 /два/ месеца преди изтичане на десетия пореден месец на съответната година на признаване, която започва да тече от датата на признаването на групата/организацията на производителите и да приложи актуализиран бизнес план и/или др. документи, свързани с променените обстоятелства, както и доказателства, необходими за преценка на неговата основателност.

(3) При искане за увеличаване на финансовата помощ **ФОНДЪТ** удовлетворява искането за промяна само в случай на наличен бюджет по мярката.

(4) Искане за промяна се подава еднократно в рамките на съответната година и обхваща всички промени, настъпили през годината.

**Чл. 6.** (1) **БЕНЕФИЦИЕНТЪТ** се задължава да:

1. изпълни изцяло одобрения проект в срока, посочен в настоящия договор и при спазване на крайните срокове за това, посочени в Раздел I „Срок за изпълнение на одобрения проект“ от Условията за изпълнение и съгласно одобрения бизнес план, представляващ приложение към настоящия договор;
2. постигне заложените в бизнес плана цели, но не по–късно от датата на подаване на искане за последно плащане;
3. да спазва всички критерии за допустимост, изисквания и задължения, произтичащи от този договор, Условията за кандидатстване и Условията за изпълнение;
4. поддържа съответствие с всеки критерии за подбор, по който проектното предложение е било оценено, съгласно списък с критериите за подбор и получените точки по всеки от тях, представляващи приложение № 1 към настоящия договор;
5. уведоми незабавно **ФОНДА** за възникването на обстоятелство, което би могло да възпрепятства или забави осъществяването на одобрения проект, а при невъзможност в срок до 15 дни от датата, на която бенефициентът или упълномощеното лице е в състояние да направи това, като представи доказателства за настъпване на обстоятелството, включително когато е приложимо – издадено от компетентен орган;
6. да представи на **ФОНДА** в срок, изисканите му данни, документи и/или информация, необходими за преценка относно спазването на критериите за допустимост и изпълнението на ангажиментите и другите задължения на бенефициентите, произтичащи от отпуснатото подпомагане;
7. да допуска представители на **ФОНДА**, Управляващия орган на (УО) на ПРСР 2014-2020 и на други, определени с нормативен акт органи, включително на институции на Европейския съюз, за осъществяването на контрол за изпълнението на този договор и изискванията на приложимите национални и европейски актове, включително да осигурява достъп до обекта/ите, свързани с извършените дейности, да предоставя необходимите документи, данни и информация и оказва всякакво друго съдействие, включително като в договорите с негови контрагенти за изпълнение на дейности от одобрения проект да включва клаузи или по друг подходящ начин да осигури съдействието за извършване на контрол на контрагента във връзка със съответното изпълнение;
8. да спазва изискванията и сроковете при кандидатстване за получаване на плащане, посочени в Условията за изпълнение, в настоящия договор и в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители, включително като прилага към искането за плащане документите, посочени в Условията за изпълнение и в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители;
9. от датата на сключването на настоящия договор до извършване на последно плащане по проекта да води всички финансови операции, свързани с подпомаганите дейности, отделно в счетоводната си система или като използва счетоводни сметки с подходящи номера;

10. да съхранява всички документи, свързани с изпълнението на одобрения проект и извършване на подпомаганата дейност до изтичане на шест месеца, считано от датата на последното плащане;

11. да поддържа статута си на призната група/организация на производители;

12. да спазва и други свои задължения, посочени в настоящия договор или в приложим нормативен акт.

(2) **БЕНЕФИЦИЕНТЪТ** се задължава в срок до 15 дни след сключване на настоящия договор до изтичане на срока, посочен в чл. 4, ал. 3 да постави и поддържа на видно за обществеността място плакат/табела, съдържащ информация за дейността, подпомагана от ЕЗФРСР.

(3) Табелата по ал. 2 следва да бъде с размери не по-малко от 50 см височина и 70 см широчина, съдържаща информация за дейността, подпомагана от ЕЗФРСР – за проекти с размер на публичната финансова помощ над 50 000 евро.

(4) Плакатът по ал. 2 следва да бъде с размери не по-малък от А3, съдържащ информация за дейността, подпомагане от ЕЗФРСР – за проекти с на публичната финансова помощ от 10 000 евро до 50 000 евро.

(5) **БЕНЕФИЦИЕНТЪТ** се задължава да включи на професионалната си електронна страница, ако има такава, кратко описание на подпомаганата дейност. Описанието трябва да включва целите и резултатите от дейността, като подчертава финансовото подпомагане от Европейския съюз.

(6) Електронната страница или табелата/плакатът съдържат описание на проекта/дейността, която се подпомага, емблемата на Европейския съюз с пояснение за неговата роля, националното знаме на Република България, както и думите: „Европейският земеделски фонд за развитие на селските райони: „Европа инвестира в селските райони“. Информацията следва да заема не по-малко от 25 на сто от плаката, табелата, билборда или електронната страница.

(7) Техническите изисквания към информацията във връзка с оповестяване на подпомагането на дейността от ЕЗФРСР се определят съгласно приложение № ІІІ към чл. 13 от Регламент за изпълнение (ЕС) № 808/2014 на Комисията от 17 юли 2014 година за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ L 227/18, 31 юли 2014 г.).“.

**IV. ПРАВА И ЗАДЪЛЖЕНИЯ НА ФОНДА. ОСНОВАНИЯ ЗА ОТКАЗ И ВЪЗСТАНОВЯВАНЕ НА ФИНАНСОВАТА ПОМОЩ**

**Чл. 7.** (1) От сключване на този договор до извършване на последно плащане по проекта, **ФОНДЪТ** упражнява контрол за изпълнение на одобрените действия по осъществяване на дейностите за постигане на посочените цели от одобрения бизнес план, за спазване на всички критерии за допустимост, ангажименти и други задължения от страна на групата/организацията, както и на нейните членове, по настоящия договор и Условията за изпълнение, като в изпълнение на своите правомощия **ФОНДЪТ**:

1. извършва проверки/посещения на място;

2. проверява дейностите, счетоводната отчетност, документите и информацията на хартиен и електронен носител, които се изготвят или съхраняват от **БЕНЕФИЦИЕНТА** във връзка с изпълнението на настоящия договор ;

3. изисква от **БЕНЕФИЦИЕНТА** или от упълномощените от него лица, от неговите контрагенти по подпомаганите дейности, както и от членовете на групата/организацията на производители документи и информация за осъществяването на подпомаганата дейност.

(2) При непредставянето на документ, непълноти, несъответствия или неточности в представените от **БЕНЕФИЦИЕНТА** документи, както и при необходимост да се установи изпълнението на договорни задължения и такива, произтичащи от Условията за изпълнение и действащата нормативна уредба, **ФОНДЪТ** има право да извършва проверки и да изисква от **БЕНЕФИЦИЕНТА** представянето на допълнителни документи и информация, в период до шест месеца, считано от датата на получаване на последното плащане по проекта.

(3) При установени неспазвания на задължения и ангажименти от страна на **БЕНЕФИЦИЕНТА**, които не засягат допустимостта му за подпомагане и не нарушават минималните изисквания към критериите за подбор, по които проектното предложение е било оценено и е получило приоритет, и които могат да бъдат отстранени, **ФОНДЪТ** изпраща уведомително писмо, което обективира направените констатации и указва на **БЕНЕФИЦИЕНТА** задължението му да предприеме мерки за отстраняване на неспазването. Ако при последваща проверка се установи, че неспазването не е отстранено, **ФОНДЪТ** има право да откаже плащане, както и да иска възстановяване на извършени по договора плащания.

(4) **ФОНДЪТ** има право да публикува информация за **БЕНЕФИЦИЕНТА** с цел осигуряване на публичност и прозрачност при предоставяне на помощта и при условията, определени с нормативен акт.

**Чл. 8.** **ФОНДЪТ** има право да откаже пълно или частично изплащането на БФП, както и да изисква възстановяване на част или цялата помощ, заедно със законната лихва върху нея при наличие на някое от следните обстоятелства:

1. при извършване на административните проверки и посещение/проверка на място по подадено от бенефициента искане за плащане бъде установено несъответствие с целите, дейностите и изискванията, определени с Условията за кандидатстване, Условията за изпълнение и този договор;
2. признаването на организацията/групата е отменено и тя е отписана от регистъра на признатите организации/групи на производители;
3. дейностите и целите заложени в бизнес плана не са изпълнени или изпълнението им не е в срока, посочен в одобрения бизнес план;
4. бъде установено, че признаването е извършено въз основа на невярна информация и/или групата/организацията не отговаря на някой от критериите за признаване;
5. **БЕНЕФИЦИЕНТЪТ** не отговаря на критериите за допустимост, посочени в Условията за кандидатстване;
6. е налице някое от обстоятелствата в раздел 11.2 от „Критерии за недопустимост на кандидатите“ посочени в Условията за кандидатстване;
7. заявените за плащане стойности на реализираната на пазара продукция, върху които се изчислява размерът на финансовата помощ, не са отразени в счетоводната и данъчна документация на бенефициента чрез отделни счетоводни аналитични сметки или в отделна счетоводна система;
8. **БЕНЕФИЦИЕНТЪТ** не е подал искане за годишно плащане, окомплектовано с всички изискуеми документи, съгласно Условията за изпълнение в срока, посочен в настоящия договор;
9. при извършване на административните проверки и посещение/проверка на място по подадено от бенефициента искане за плащане, бъде установена нередовност или непредставяне на документи, непълнота, несъответствие, неточност или неяснота в представени от **БЕНЕФИЦИЕНТА** документи или заявени данни, включително, когато **БЕНЕФИЦИЕНТЪТ** не ги отстрани в указания му срок;
10. **БЕНЕФИЦИЕНТЪТ** или упълномощен негов представител възпрепятства и/или осуетява извършването на проверка/посещение на място, извършвана от **ФОНДА**;
11. по повод сключването или изпълнението на този договор, пред **ФОНДА** са представени декларация или документ с невярно съдържание, неистински или подправен такъв включително, когато това е извършено по повод кандидатстването за предоставяне на помощта по този договор или е пропуснато да се предостави необходимата информация, съгласно чл. 35, параграф 6, изречение първо от Делегиран регламент 640/2014 на Комисията от 11 март 2014 за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ L 181/48 от 20.6.2014);
12. **БЕНЕФИЦИЕНТЪТ** не е уведомил **ФОНДА** за настъпването на факти и обстоятелства от значение за изпълнението на одобрения проект;
13. при извършване на проверките по подточка „iii“ и „v“ от т. А „Процедури по одобряване на заявленията“, раздел 2 „Контролни дейности“ от приложение № I към Делегиран регламент (ЕС) № 907/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ, L 255/18 от 28 август 2014 г.) във връзка с чл. 48, параграф 2 от Регламент за изпълнение (ЕС) № 809/2014 (ОВ L 227/69 от 31.7.2014 г.) **ФОНДЪТ** установи, че бенефициентът и/или подаденият от него проект не отговарят на изискванията за допустимост за подпомагане, посочени в Условията за кандидатстване;
14. в случаите на установени несъответствия при посещението/проверката по чл. 7, ал. 1;
15. **БЕНЕФИЦИЕНТЪТ** не е отстранил несъответствието, за което му е било изпратено уведомително писмо по чл. 7, ал. 3.
16. се установи, че **бенефициентът** изкуствено е създал условия, необходими за получаване на предимство или облага в противоречие с приложимата нормативна уредба;
17. се установи, че по отношение на **бенефициента** към датата на подаване на проектното предложение, към датата на сключване на този договор и/или към датата на подаване на искането за плащане, е налице на някое от обстоятелствата, посочени в т. 1 и 2 от Раздел II „Критерии за допустимост, ангажименти и други задължения на бенефициентите“ на Условията за изпълнение;
18. **БЕНЕФИЦИЕНТЪТ** е получил или е одобрен за допълнителна публична финансова помощ за учредяване на групата/организацията на производители;
19. проектът на бенефициента е оценен по някой от критериите за подбор и същият не е поддържал съответствие с изискванията по всеки един от критериите, по които проектът му е бил оценен;
20. **БЕНЕФИЦИЕНТЪТ** не е изпълнил друго нормативно установено и/или договорно задължение.

**Чл. 9.** (1) **ФОНДЪТ** е длъжен да уведоми писмено **БЕНЕФИЦИЕНТА** за окончателния размер на БФП. В случай на отказ да бъде изплатена заявената финансова помощ, **ФОНДЪТ** е длъжен да посочи мотивите за това.

(2) **ФОНДЪТ** е длъжен да уведомява писмено **БЕНЕФИЦИЕНТА** за установени пропуски и несъответствия, като му определя срок за отстраняването им.

(3) **Бенефициентът** е длъжен да отстрани неизпълнението/несъответствията/пропуските в указания срок от получаване на уведомлението по предходната алинея.

(4) Когато **бенефицентът** не отстрани нередовностите в предоставеният му срок, дължи връщане на цялата или част от получената финансова помощ заедно със законната лихва към нея, считано от датата на неизпълнението, а в случай че същата не може да бъде установена - от датата на неговото констатиране.

**Чл. 10**. **Фондът** се задължава да осигури конфиденциалност на получената информация от **бенефицента** и да я използва в съответствие с действащата нормативна уредба.

**Чл. 11.** Когато след извършване на плащане бенефициентът не изпълнява ангажимент или друго задължение, посочено в Условията за изпълнение, настоящия договор или приложим нормативен акт, **ФОНДЪТ** оттегля предоставеното подпомагане, като бенефициентът е длъжен да възстанови цялата или част от изплатената финансова помощ в размери, съгласно посоченото в настоящия договор.

**Чл. 12**. **ФОНДЪТ** определя размера на подлежащите на възстановяване суми по чл. 11, като дава възможност на бенефициента да представи в срок, който не може да бъде по-кратък от две седмици, своите писмени възражения и при необходимост – доказателства, относно липса на основание за претендиране на посочената от **ФОНДА** сума и/или по отношение на нейния размер.

**Чл. 13.** За установяване дължимостта на подлежащата на възстановяване сума по чл. 11 и 12 изпълнителният директор на **ФОНДА** издава акт по чл. 166, ал. 2 от Данъчно-осигурителния процесуален кодекс.

**Чл. 14.** Когато установеното неспазване по чл. 11 попада в хипотеза, на чл. 70, ал. 1 от ЗУСЕСИФ, респ. в Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на ЗУСЕСИФ, изпълнителният директор на **ФОНДА** издава решение за налагане на финансова корекция по проекта на бенефициента по реда на раздел III от глава пета на ЗУСЕСИФ, като при определяне на окончателния размер на финансовата корекция се съобразяват критериите, посочени в чл. 35, параграф 3 на Делегиран регламент (ЕС) № 640/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (OB, L 181 от 2014 г.).

**Чл. 15**. Освен оттегляне на изплатената БФП по чл. 11 и/или налагането на финансова корекция по чл. 8, **ФОНДЪТ** налага административни санкции на бенефициента, произтичащи от установеното неспазване, в изрично посочените в приложим акт от Европейското право случаи.

**Чл. 16.** Сумите по определените, но неизвършени финансови корекции, както и подлежащите на възстановяване суми, определени с акт по чл. 166, ал. 2 от Данъчно-осигурителния процесуален кодекс, се удовлетворяват по ред, посочен в договора и вотносимото национално законодателство.

**Чл. 17.** **БЕНЕФИЦИЕНТЪТ** не отговаря за неспазване на критерий за допустимост или за неспазване на ангажимент или друго задължение, когато то се дължи на непреодолима сила или извънредни обстоятелства при спазване на изискванията за това, посочени в договора.

**Чл. 18**. **ФОНДЪТ** има право да изиска информация относно признатите групи и организации на производители от Министерство на земеделието, храните и горите.

**V. ИЗМЕНЕНИЯ И ПРЕКРАТЯВАНЕ НА ДОГОВОРА**

**Чл. 19**. (1) Този договор, включително одобреният с него проект може да бъде изменян и допълван по инициатива на **Фонда** или **Бенефициента,** при условията на чл. 39, ал. 1, 2 и 3 от ЗУСЕСИФ и изрично предвидените в самия договор, в условията за кандидатстване и в условията за изпълнение основания.

(2) Изменение и/или допълнение на договора извън случаите по ал. 1 може да се извърши по искане на **Бенефициента**, което е прието за основателно и допустимо от **Фонда**, въз основа на представени към искането доказателства за преценка на неговата основателност в съответствие с изискванията на Условията за изпълнение.

(3) С цел преценка на основателността и допустимостта на искането за промяна на договора, **Фондът** може да изиска от **БЕНЕФИЦИЕНТА** да представи допълнителни данни и/или документи в срок до 15 дни от уведомяването. За дата на получаване на уведомлението се счита датата на изпращането му от **ФОНДА** в ИСУН.

(4) **Фондът** одобрява или мотивирано отказва исканата промяна в срок до един месец от подаването на искането по ал. 1, а когато са изискани документи и/или информация - до 14 дни от изтичане на срока за представянето им. Отказът на **Фонда** да одобри исканата промяна и мотивите за него се съобщават на **БЕНЕФИЦИЕНТА.**

(5) При одобрение от страна на **Фонда** на исканата промяна до **Бенефициента** се изпраща уведомление, с което се кани да се яви в срок от 10 календарни дни за подписване на допълнително споразумение към настоящия договор. При неявяване в този срок правото за подписване на допълнителното споразумение се погасява, освен ако неявяването е резултат от непреодолима сила.

(6) Кореспонденцията между **БЕНЕФИЦИЕНТА** и **ФОНДА** се осъществява през ИСУН чрез електронния профил на **БЕНЕФИЦИЕНТА**.

(7) Не се допуска изменение и/или допълнение на договора, което:

1. води до несъответствие с целите, дейностите, изискванията и критериите за подбор, определени в условията за кандидатстване, условията за изпълнение, както и в административния договор.

2. нарушава принципите на чл. 29, ал. 1 от ЗУСЕСИФ.

(8) Изменение и допълнение на административния договор се допуска:

1. при изменение/ допълнение на приложимото право на Европейския съюз и/или национално законодателство, в политиката на европейско и/или национално ниво, произтичаща от стратегически документ, или в ПРСР 2014-2020 г.;

2. при констатирана очевидна грешка.

**Чл. 20**. (1) Този договор се прекратява:

1. с изтичане на шест месеца от датата на извършване на последното плащане по него;

2. по взаимно съгласие между страните, изразено в писмена форма, посредством допълнително споразумение;

3. при невиновна невъзможност на някоя от страните да бъдат изпълнени посочените в него условия - с едностранно писмено уведомяване от страна на **ФОНДА**, въз основа на уведомление от някоя от страните по договора;

4. когато групата или организацията на производителите престане да отговаря на условията за допустимост, посочени в условията за кандидатстване, с едностранно писмено уведомяване от **ФОНДА**;

5. при образуване на производство за обявяване в несъстоятелност или започване на производство по ликвидация на **БЕНЕФИЦИЕНТА**,с едностранно писмено уведомяване от страна на **ФОНДА**;

6. приустановяване на извършена от **БЕНЕФИЦИЕНТА** нередност или измама - с едностранно писмено уведомяване от **ФОНДА** въз основа на представени доказателства;

7. когато **БЕНЕФИЦИЕНТЪТ** не изпълнява свои нормативни или договорно установени задължения, договорът може да бъде прекратен с едностранно писмено уведомление от страна на **ФОНДА**;

8. При изрично искане от **БЕНЕФИЦИЕНТА**, че се отказва от помощта, направено в срока по чл. 4, ал. 2 и след като възстанови изплатената до момента БФП ведно със законната лихва върху нея, считано от датата на получаването й.

(2) В случаите по т. 4 – т. 7 договорът се прекратява с едностранно писмено уведомление от страна на **ФОНДА** .

(3) Прекратяването на договора влиза в сила от датата на:

1. настъпване на събитието – в случаите по ал. 1, т. 1 и 6;

2. влизане в сила на допълнителното споразумение в случаите по ал. 1, т. 2 и т. 8;

3. узнаване на обстоятелството от **ФОНДА** в случаите по ал. 1, т. 3 и 4;

4. обявяване на производството, в случаите по ал. 1, т. 5;

5. уведомяване на **БЕНЕФИЦИЕНТА** - в случаите по ал. 1, т. 7.

(4)Административният договор може да бъде прекратен едностранно от ФОНДА по реда на чл. 39, ал. 3 и ал. 5 от ЗУСЕСИФ.

**VI. ОТГОВОРНОСТ ПРИ НЕИЗПЪЛНЕНИЕ. УСЛОВИЯ ЗА ВЪЗСТАНОВЯВАНЕ НА ПОЛУЧЕНАТА ФИНАНСОВА ПОМОЩ**

**Чл. 21.** (1) В случай на отказ от второ или последващо плащане **БЕНЕФИЦИЕНТЪТ** дължи връщане на пълния размер на получените предходни плащания, ведно със законната лихва върху тях, считано от датата, на която изпадне в забава за връщането им.

(2) В случаите, в които **БЕНЕФИЦИЕНТЪТ** не е подал искане за плащане за всяка от годините на одобрения бизнес план, окомплектовано с всички изискуеми документи съгласно Приложение 1 от условията за изпълнение в срока по чл. 2, ал. 4 от настоящия договор, той губи правото на подпомагане до края на петгодишния период и дължи връщане на изплатената до момента финансова помощ заедно със законната лихва върху нея, от датата на изплащането до деня на възстановяването.

# (3) В случай, че групата или организацията на производители не постигне съответствие с условията за признаване в посочения в т. 30 от раздел Б. „Финансово изпълнение на проектите иплащане“ от Условията за изпълнение срок, тя губи правото си на подпомагане до края на 5-годишния период и дължи възстановяване на изплатената й финансова помощ, заедно със законната лихва върху нея, от датата на изплащането до деня на възстановяването.

**Чл. 22.** (1) **Бенефициентът** се задължава да възстанови всички неправомерно изплатени или подлежащи на възстановяване средства, включително такива, които са обект на финансова корекция, наложена от **Фонда** или са в резултат на проверки от страна на сертифициращи или одитиращи органи.

(2) В случай, че **Фондът** не удовлетвори вземането си във връзка с дължимите му суми по реда на ал. 1 (доброволно възстановяване), той има право да го прихване от всяко следващо плащане към **БЕНЕФИЦИЕНТА**. **Фондът** може да прихване неправомерно изплатените и подлежащите на възстановяване суми, включително начислените върху тях лихви, от последващи плащания на средства, дължими към **Бенефициента**, включително от други действащи договори, сключени между страните или произтичащи от заявено финансово подпомагане от **Бенефициента** по други схеми, мерки или програми, администрирани от **Фонда**.

(3) Невъзстановените вземания представляват публични държавни вземания и подлежат на принудително събиране чрез Националната агенция за приходите.

**Чл. 23.** (1**) Бенефициентът** не носи отговорност за пълно или частично неизпълнение, ако то е възникнало като пряка последица от действието на непреодолима сила/извънредни обстоятелства.

(2) За настъпването, на което и да е обстоятелство по ал. 1 **Бенефициентът** или упълномощено лице е длъжен да уведоми писмено **ФОНДА** в срок до 15 дни от датата, на която има възможност да го направи, като представя доказателства за това с надлежни документи, включително, когато е възможно - издадени от компетентен орган.

(3) При неизпълнение на задължението по ал. 2 **Бенефициентът** не може да се позовава на непреодолима сила.

**Чл. 24.** **БЕНЕФИЦИЕНТЪТ** се изключва от възможността да получава подпомагане по същата мярка или същия вид операция през календарната година на констатацията и през следващата календарна година в случай, че **ФОНДЪТ** постанови отказ за изплащане на помощта и/или изисква възстановяването й на основание параграфи 5 и 6 от чл. 35 от Делегиран регламент (ЕС) № 640/2014.

**VIІ. ДРУГИ УСЛОВИЯ**

**Чл. 25**. (1) По смисъла на този договор:

1. „Административни проверки“ са документална проверка и/или посещение на място.
2. „Непреодолима сила/извънредни обстоятелства“ е понятие по смисъла на член 2, параграф 2 от Регламент 1306 /2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (OB, L 347 от 20.12.2013г.).
3. „Реализирана на пазара продукция” е предлаганата на пазара продукция, продадената от групата/организацията на производители, която е произведена от нейните членове, включваща само земеделските продукти, за които тя е призната, както и продукти, изтеглени от пазара или продукти, обект на интервенционно изкупуване, по реда на Регламент (ЕС) № 1308/2013 г., доказана чрез фактури, доказващи количествата на продукцията на изтеглените от пазара или продукти, обект на интервенционно изкупуване по реда на същия Регламент.
4. „Условия за изпълнение“ са условията за изпълнение с проектни предложения за предоставяне на безвъзмездна финансова помощ по мярка 9 „Учредяване на групи и организации на производителите“ от ПРСР 2014 – 2020 г. по процедура BG ….- Приложение № … към Заповед №… ( посочва се заповедта за обявяване на съответния прием по мярката и утвърждаване на документите по чл. 26 от ЗУСЕСИФ).
5. „Условия за кандидатстване“ са условията за кандидатстване с проектни предложения за предоставяне на безвъзмездна финансова помощ по мярка 9 „Учредяване на групи и организации на производителите“ от ПРСР 2014 – 2020 г. по процедура BG ….- Приложение № … към Заповед №… ( посочва се заповедта за обявяване на съответния прием по мярката и утвърждаване на документите по чл. 26 от ЗУСЕСИФ).
6. „Факти и обстоятелства от значение за изпълнението на одобрения проект” са такива, които са настъпили или са станали известни след подписването на договора, за които **Бенефициентът** е знаел или е бил длъжен да знае и при знанието на които от страна на **Фонда** договорът не би бил сключен или би бил сключен при различни условия.

(2) Настоящия договор прилага и значението на основните термини и дефиниции, установени в Условията за кандидатстване.

**Чл. 26**. (1) Всички съобщения между страните по този договор се извършват писмено чрез изпращане на уведомление през ИСУН на електронния профил на **Бенефициента** при спазване на изискванията на ЗУСЕСИФ и актовете по неговото прилагане, както и Условията за изпълнение.

(2) За дата на получаване на уведомлението се счита датата, на която същото е изпратено през системата.

**Чл. 27**. **Бенефициентът** посочва следната банкова сметка за извършване на плащанията по този договор:

..................................................... (посочва се банката на Бенефициента)

………………………………… (посочва се BIC КОД)

………………………………… (посочва се банковата сметка в левове - IBAN)

**Чл. 28**. Когато по повод изпълнението на настоящия договор **БЕНЕФИЦИЕНТЪТ** се представлява от упълномощено лице, упълномощаването следва да е въз основа на изрично нотариално заверено пълномощно.

**Чл. 29.** Следните документи представляват приложения към този договор и са неразделна част от него:

Приложение № 1 - Списък на критериите за подбор, по които **БЕНЕФИЦИЕНТЪТ** е получил приоритет;

Приложение № 2 – Одобрен годишен размер на финансовата помощ за 5-годишен период;

Приложение № 3 - Таблица за одобрените действия за постигане на избраните цели и дейности от бизнес плана;

Приложение № 4 – Формуляр за кандидатстване №………... в ИСУН, ведно с всички приложени и допълнително представени от **КАНДИДАТА** документи на етапа на кандидатстването му по мярката;

Приложение № 5 – Условия за възстановяване на получената финансова помощ при неспазване на ангажименти и други задължения след плащане;

Настоящият договор влиза в сила от датата на подписването му и е подписан в два еднообразни екземпляра на български език, по един за всяка от страните.

С подписването на настоящия договор **БЕНЕФИЦИЕНТЪТ** потвърждава, че е запознат със съдържанието на договора и неговите приложения и с Условията за изпълнение и ги приема.

|  |  |
| --- | --- |
| **ИЗПЪЛНИТЕЛЕН ДИРЕКТОР НА**  **ДЪРЖАВЕН ФОНД „ЗЕМЕДЕЛИЕ”:**  **……………………………..**  *………………………………..*  *(име, фамилия и длъжност)*  *[подпис]*  *Дата: ………………………. г.*  **...................................................**  *................................................*  *(име, фамилия и длъжност на лице*  *с право на втори подпис)*  *[подпис]*  *Дата: ………………………. г.* | **За БЕНЕФИЦИЕНТА:**  **……………………………**  *………………………………..*  *(име, фамилия и длъжност)*  *[подпис]*  *Дата: ………………………. г.*  **.................................................**  *................................................*  *(име, фамилия и длъжност на лице*  *с право на втори подпис – ако е приложимо)*  *[подпис]*  *Дата: ………………………. г.* |

1. \* Към Условията за изпълнение по Процедура…………………… [↑](#footnote-ref-1)