Приложение № 2 към Заповед № …………………..

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**ПРОГРАМА ЗА РАЗВИТИЕ НА СЕЛСКИТЕ РАЙОНИ ЗА**

**ПЕРИОДА 2014-2020**

**УСЛОВИЯ ЗА ИЗПЪЛНЕНИЕ НА ОДОБРЕНИ ПРОЕКТИ ПО**

|  |
| --- |
| **Процедура чрез подбор № BG 06 RDNP001-9.001 по мярка 9 "Учредяване на групи и организации на производители" от Програмата за развитие на селските райони за периода 2014 - 2020 г.** |

**Европейски земеделски фонд за развитие на селските райони**

**Европа инвестира в селските райони**

**СЪДЪРЖАНИЕ**:

[А. Техническо изпълнение на проектите: 3](#_Toc505957251)

[Б. Финансово изпълнение на проектите и плащане: 8](#_Toc505957252)

[В. Мерки за информиране и публичност: 15](#_Toc505957253)

[Г. Приложения към условия за изпълнение: 16](#_Toc505957254)

# 

# А. ТЕХНИЧЕСКО ИЗПЪЛНЕНИЕ НА ПРОЕКТИТЕ:

|  |
| --- |
| **РАЗДЕЛ I. СРОК ЗА ИЗПЪЛНЕНИЕ НА ОДОБРЕНИЯ ПРОЕКТ**  1. Периодът за изпълнение на бизнес плана е пет години, считано от датата на признаване на групата или организацията на производителите.  2. Срокът и изискванията към бенефициентите за изпълнение на проектното предложение се посочват в административния договор за предоставяне на безвъзмездна финансова помощ.  3. Крайният срок по т. 1 и т. 2 не може да е по-дълъг от 15 септември 2023 г.  **РАЗДЕЛ II. КРИТЕРИИ ЗА ДОПУСТИМОСТ, АНГАЖИМЕНТИ И ДРУГИ ЗАДЪЛЖЕНИЯ НА БЕНЕФИЦИЕНТИТЕ**   1. **Критерии за допустимост**   1.1 Бенефициентите се задължават да спазват всички критерии за допустимост до изтичане на срока за изпълнение на одобрения бизнес план.  1.2 За периода от датата на подаване на проектното предложение/формуляра за кандидатстване до получаване на последно плащане по проекта по отношение на бенефициента или на съответното задължено лице не следва да е налице обстоятелство, посочено в раздел 11.2 „Критерии за недопустимост на кандидатите“ от Условията за кандидатстване.  1.3 За периода от подаване на проектното предложение/формуляра за кандидатстване до получаване на последно плащане по проекта, бенефициентите са длъжни да не получават публична финансова помощ от държавния бюджет или от бюджета на Европейския съюз за дейности, за които са получили финансова помощ по административния договор.  1.4 За период от сключване на административния договор до получаване на последно плащане по проекта, бенефициентите не следва да са в открито производство за обявяване в несъстоятелност, да не бъдат обявени в несъстоятелност или да не са в открито производство по ликвидация.  **2. Ангажименти и други задължения на бенефициентите**  2.1 Бенефициентите са длъжни да:  2.1.1 изпълнят изцяло одобрения проект в срока, посочен в административния договор и при спазване на крайните срокове за това, посочени в Раздел I „Срок за изпълнение на одобрения проект“ от настоящите условия и съгласно одобрения бизнес план, представляващ приложение към административния договор;  2.1.2. спазват всички ангажименти и други задължения, произтичащи от предоставеното подпомагане, до получаване на последно плащане по проекта;  2.1.3. представят на Държавен фонд "Земеделие" – Разплащателна агенция (ДФЗ – РА) в срок, изисканите им данни, документи и/или информация, необходими за преценка относно спазването на критериите за допустимост и изпълнението на ангажиментите и другите задължения на бенефициентите, произтичащи от отпуснатото подпомагане;  2.1.4. допускат представители на ДФЗ-РА, Управляващия орган на (УО) на ПРСР 2014-2020 г. и на други, определени с нормативен акт органи, включително на институции на Европейския съюз, за осъществяването на контрол за изпълнението на този договор и изискванията на приложимите национални и европейски актове, включително да осигуряват достъп до обекта/ите, свързани с извършените дейности, да предоставят необходимите документи, данни и информация и оказват всякакво друго съдействие, включително като в договорите с техни контрагенти за изпълнение на дейности от одобрения проект да включват клаузи или по друг подходящ начин да осигурят съдействието за извършване на контрол на контрагента във връзка със съответното изпълнение;  2.1.5 спазват изискванията и сроковете за подаване на искания за плащане, като прилагат изискуемите документи, посочени в настоящите условия, в административния договор и в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (обн., ДВ, бр. 48 от 8.06.2018 г.);  2.1.6. подадат искане за годишно плащане след изтичане на съответната година от бизнес плана ведно с документите, посочени в настоящите условия, при спазване на реда и условията, предвидени в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители;  2.1.7. от датата на сключването на административния договор за предоставяне на безвъзмездна финансова помощ до получаване на последно плащане по проекта да водят всички финансови операции, свързани с подпомаганите дейности, отделно в счетоводната си система или като използват счетоводни сметки с подходящи номера;  2.1.8. съхраняват всички документи, свързани с изпълнението на одобрения проект и извършване на подпомаганата дейност до изтичане на шест месеца, считано от датата на последното плащане.  2.2. Бенефициентите се задължават от датата на сключване на административния договор за предоставяне на безвъзмездна финансова помощ до подаване на искането за последното плащане да:  2.2.1 изпълнят заложените дейности – обект на административния договор в съответствие с условията и в срока, определени в административния договор и съобразно представения и одобрен от ДФЗ-РА бизнес план, утвърдените условия за кандидатстване и условия за изпълнение на проектите, както и при спазване на приложимото европейско и национално законодателство;  2.2.2 поддържат съответствие с всеки критерии за подбор, по който проектното предложение е било оценено, съгласно списък с критериите за подбор и получените точки по всеки от тях, представляващи приложение към административния договор.  Когато към датата на подаване на проектното предложение членовете на групата или организацията на производителите са отговаряли на изискването по отношение на възраст като млади фермери, но до изтичане на срока за подаване на искането за последното плащане надхвърлят горната възрастова граница и все още са членове на същата група или организация на производителите, и останалото изискване по критерия е изпълнено, то следва да се счита, че конкретния критерии се поддържа.  2.2.3 спазват и други свои задължения, посочени в административния договор или в приложим нормативен акт;  2.2.4 уведомят незабавно, а при невъзможност - писмено, в срок до 15 дни от датата, на която бенефициентът или упълномощеното лице е в състояние да направи това, ДФЗ – РА за възникването на обстоятелство, което би могло да възпрепятства или забави осъществяването на одобрения проект като представят доказателства за настъпване на обстоятелството, включително когато е приложимо – издадено от компетентен орган.  2.3. Бенефициентите се задължават коректно да изпълнят бизнес плана, не по-късно от датата на подаване на искане за последно плащане.  **РАЗДЕЛ III. КОНТРОЛ ЗА СПАЗВАНЕ НА КРИТЕРИИТЕ ЗА ДОПУСТИМОСТ, АНГАЖИМЕНТИ И ДРУГИ ЗАДЪЛЖЕНИЯ НА БЕНЕФИЦИЕНТИТЕ И ОТГОВОРНОСТ ПРИ УСТАНОВЕНО НЕСПАЗВАНЕ**  1. Контрол за изпълнение изискванията на условията за изпълнение, условията по административния договор за предоставяне на безвъзмездна финансова помощ, както и на документите, свързани с подпомаганата дейност, може да бъде извършван от представители на ДФЗ-РА, Министерството на земеделието, храните и горите, Сметната палата, Европейската комисия, Европейската сметна палата, Европейската служба за борба с измамите, Изпълнителната агенция "Сертификационен одит на средствата от европейските земеделски фондове" и други.  2. На контрол по т. 1 подлежат бенефициентите, както и техните контрагенти по подпомаганите дейности.  3. Когато Министерството на земеделието, храните и горите или Европейската комисия извършва оценяване или наблюдение на ПРСР 2014 – 2020 г., бенефициентът предоставя на оправомощените от тях лица всички документи и информация, които ще подпомогнат оценяването или наблюдението.  3.1. Длъжностните лица по т. 1 и т. 3 са длъжни да се легитимират пред бенефициента или упълномощен негов представител и да извършват проверки в съответствие с предоставените им правомощия.  3.2. В случаите на извършван контрол за изпълнение на условията по административния договор, както и на документите, свързани с подпомаганата дейност, бенефициентът или упълномощен негов представител е длъжен да осигурява достъп до всички документи и информация, които ще подпомогнат проверката.  4. Когато бенефициентът не изпълнява ангажимент или друго задължение, посочено в настоящите условия, административния договор или приложим нормативен акт, ДФЗ-РА оттегля предоставената безвъзмездна финансова помощ, като бенефициентите са длъжни да възстановят цялата или част от изплатената финансова помощ в размери, съгласно посоченото в административния договор.  5. Държавен фонд "Земеделие" – Разплащателна агенция определя размера на подлежащите на възстановяване суми по т. 4, като дава възможност на бенефициентите да представят в срок, който не може да бъде по-кратък от две седмици, своите писмени възражения и при необходимост – доказателства, относно липса на основание за претендиране на посочената от ДФЗ-РА сума и/или по отношение на нейния размер.  6. За установяване дължимостта на подлежащата на възстановяване сума по т. 4 и 5 изпълнителният директор на ДФЗ-РА издава акт по чл. 166, ал. 2 от Данъчно-осигурителния процесуален кодекс.  7. Когато установеното неспазване по т. 4 попада в хипотеза, посочена в чл. 70, ал. 1 от ЗУСЕСИФ, съответно в Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на ЗУСЕСИФ, изпълнителният директор на ДФЗ-РА налага финансова корекция по проекта на бенефициента по реда на раздел III от глава пета на ЗУСЕСИФ, като при определяне на окончателния размер на финансовата корекция се съобразяват критериите, посочени в чл. 35, параграф 3 на Делегиран регламент (ЕС) № 640/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (OB, L 181 от 2014 г.).  8. Освен оттегляне на безвъзмездната финансова помощ по т. 4 и/или налагането на финансова корекция по т. 7 ДФЗ-РА налага административни санкции на бенефициента, произтичащи от установеното неспазване, в изрично посочените в приложим акт от Европейското право случаи.  9. Сумите по определените, но неизвършени финансови корекции, както и подлежащите на възстановяване суми, определени с акт по чл. 166, ал. 2 от Данъчно-осигурителния процесуален кодекс, се удовлетворяват по ред, посочен в административния договор и в действащото законодателство.  10**.** Бенефициентите не отговарят за неспазване на критерий за допустимост или за неспазване на ангажимент или друго задължение, когато то се дължи на непреодолима сила или извънредни обстоятелства при спазване на изискванията за това, посочени в административния договор.  11. Разплащателна агенция има право да изиска информация относно признатите групи и организации на производители от Министерство на земеделието, храните и горите.  **IV. ИЗМЕНЕНИЕ И ПРЕКРАТЯВАНЕ НА АДМИНИСТРАТИВНИЯ ДОГОВОР ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**  1. Изменение на административния договор.  1.1 Административният договор, включително одобреният с него проект може да бъде изменян и допълван при условията на чл. 39, ал. 1, 2 и 3 от ЗУСЕСИФ и изрично предвидените в самия договор и в условията за кандидатстване и изпълнение основания. Редът и условията за разглеждане на искането, както и основанията за недопустимост на направеното искане се уреждат в административния договор.  1.2 Бенефициентът е длъжен да подаде искане за промяна на административния договор при промяна на членовете, на вида, количеството на продукцията, за която групата или организацията е одобрена за подпомагане, действията предвидени в одобрения бизнес план, както и други промени в обстоятелствата, свързани с подпомагането.  1.3 Искането за промяна на административния договор се подава от бенефициента през Информационната система за управление и наблюдение на средствата от Европейските структурни и инвестиционни фондове (ИСУН 2020) чрез електронния си профил. Към искането се прилагат доказателства, необходими за преценка на неговата основателност.  1.3.1 При искане за увеличаване на финансовата помощ ДФЗ-РА удовлетворява искането за промяна само в случай на наличен бюджет по мярката, като финансовата помощ за година не може да надвишава левовата равностойност на 100 000 евро.  1.4 Искане за промяна се подава еднократно в рамките на съответната година, но не по-късно от 2 /два/ месеца преди изтичане на десетия пореден месец на съответната година на признаване, която започва да тече от датата на признаването на групата/организацията на производителите и обхваща всички промени, настъпили през годината.  1.5 В случай на нередовност или липса на документи, както и при необходимост от предоставяне на допълнителни документи при непълнота и неяснота на заявените данни и посочените факти в искането за изменение на административния договор, както и с цел да се удостовери верността на заявените данни, ДФЗ-РА изисква от бенефициента да представи допълнителни данни и/или документи. Бенефициентът представя изисканите му данни и/или документи в срок до 15 дни от уведомяването.  1.6 За дата на получаване на уведомлението по т. 1.5 се счита датата на изпращането му в ИСУН. Срокът започва да тече за бенефициентите от изпращането на уведомлението в ИСУН.  1.7 В срок до един месец от подаването на искането за промяна, а когато са изискани документи и/или информация по т. 1.5 - в срок до 14 дни от изтичане на срока за представянето им, РА одобрява или отказва исканата промяна. Бенефициентът се уведомява за мотивите за отхвърляне на искането, а при одобрение - в срок до 10 календарни дни от получаването на уведомлението трябва да се яви в РА за сключване на допълнително споразумение към административния договор. В случай, че бенефициентът не се яви лично в посочения срок, правото на бенефициента за подписване на допълнителното споразумение към административния договор се погасява.  1.8 Кореспонденцията между бенефициента и РА се осъществява през ИСУН чрез електронния профил на бенефициента.  1.9 Не се допуска изменение и/или допълнение на административния договор, което:  1.9.1 води до несъответствие с целите, дейностите, изискванията и критериите за подбор, определени в условията за кандидатстване и изпълнение, както и в административния договор;  1.9.2 нарушава принципите на чл. 29, ал. 1 от ЗУСЕСИФ.  1.10 Промяна на административния договор се допуска освен при условията, посочени в т. 1.2, и при:  1.10.1 изменение/допълнение на приложимото право на Европейския съюз, българското законодателство и/или политиката на европейско и/или национално ниво, произтичаща от стратегически документ, или в ПРСР 2014-2020 г.;  1.10.2 констатирана очевидна фактическа грешка.   1. **Прекратяване на административния договор за предоставяне на безвъзмездна финансова помощ.**   2..1 Административният договор се прекратява:  2.1.1 с изтичане на шест месеца от датата на извършване на последното годишно плащане по него;  2.1.2 по взаимно съгласие на страните, изразено в писмена форма, посредством допълнително споразумение;  2.1.3 когато групата или организацията на производителите престане да отговаря на условията за допустимост, посочени в условията за кандидатстване;  2.1.4 при образуване на производство за обявяване в несъстоятелност или започване на производство по ликвидация на бенефициента;  2.1.5 при невиновна невъзможност на някоя от страните да изпълни посочените в него условия - след уведомление от страна по договора;  2.1.6 приустановяване на извършена от бенефициентанередност или измама въз основа на представени доказателства;  2.1.7 когато бенефициентът не изпълнява свои нормативни или договорно установени задължения, договорът може да бъде прекратен с едностранно писмено уведомление от страна на ДФЗ – РА.  2.2 В случаите по т. 2.1.3 – 2.1.6 договорът се прекратява с едностранно писмено уведомление от страна на ДФЗ – РА.  2.3 Прекратяването на договора влиза в сила от датата на:  2.3.1 настъпване на събитието – в случаите по т. 2.1.1 и 2.1.6;  2.3.2 влизане в сила на допълнителното споразумение в случаите по т. 2.1.2;  2.3.3 узнаване на обстоятелството от ДФЗ - РА в случаите по т. 2.1.3 и 2.1.5;  2.3.4 обявяване на производството, в случаите по т. 2.1.4;  2.3.5 уведомяване на бенефициента - в случаите по т. 2.1.7.  2.4. Административният договор може да бъде прекратен едностранно от ДФЗ – РА по реда на чл. 39, ал. 3 и ал. 5 от ЗУСЕСИФ. |

# Б. Финансово изпълнение на проектите и плащане:

|  |
| --- |
| 1. Бенефициентът подава искане за плащане ежегодно до един месец от изтичане на съответната година от бизнес плана. За начална дата на бизнес плана се счита датата на признаване на групата или организацията на производителите. Исканията за плащане се подават не по – рано от сключване на административния договор.  1.1 Групи или организации на производители, за които съответната година от бизнес плана изтича в периода от подаване на проектното предложение до сключване на административния договор могат да подадат искане за първо плащане до 30 дни от сключване на административния договор. В тези случаи финансовата помощ се изчислява на база реализирана продукция от датата на подаване на проектното предложение до изтичане първата година от бизнес плана.  1.2. Групи или организации на производители, признати в годината на подаване на проектното предложение, могат да подадат искане за първо плащане:  1.2.1 до 15 дни от сключване на административния договор, като помощта се изчислява на база средната годишна продадена продукция от нейните членове през трите години, предхождащи включването им в групата или организацията за продуктите, за които са получили признаване, но не повече от одобреното за плащане за първата година в бизнес плана или  1.2.2 до 30 дни от сключване на административния договор, когато договора е сключен след изтичане на една година от датата на признаване като помощта се изчислява на база стойността на годишната реализирана на пазара продукция от групата или организацията на производители от датата на подаване на проектното предложение до изтичане на първата година от бизнес плана.  1.3 Групи или организации на производители, които са получили първо плащане по условията на т. 1.2 следва да подадат искане за следващо годишно плащане след приключване на втората година от изпълнение на бизнес плана, но не по – късно от срока, посочен в т.1.  1.4 Групи или организации на производители, които не са се възползвали от първо плащане по условията, посочени в т.1.2 следва да подадат искане за първо плащане след изтичане на първата година от бизнес плана и в сроковете по т.1. В този случай финансовата помощ се изчислява на база реализирана продукция от датата на подаване на проектното предложение до изтичане първата година от бизнес плана.  1.5 Групи или организации на производители признати в година, предхождаща годината на подаване на проектното предложение, трябва да подадат искане за годишно плащане в срока по т.1 след изтичане на съответната година от бизнес плана, чието начало е започнало в годината, в която е подадено проектното предложение.  1.6 В случаите по т. 1.5, ако проектното предложение е подадено след началото на съответната година от бизнес плана, годишното плащане се изчислява на база реализирана продукция от датата на подаване на проектното предложение до изтичане съответната година от бизнес плана, като помощта не може да надвишава размера, посочен в административния договор за тази година.  1.7 Искане за последно плащане трябва да бъде подадено до изтичане на периода от пет години от датата на признаване, но не по – късно от 15.09.2023 г.  2. Искането за плащане се подава от бенефициента чрез ИСУН.  3. С подписването на електронния формуляр на искането за плащане, бенефициентът удостоверява достоверността на всички приложени документи. Когато кандидатът се представлява от няколко лица заедно, формулярът се подписва от всеки от тях с квалифициран електронен подпис, наричан по-нататък „КЕП“.  4. Искането за плащане се подава в срока посочен в т. 1, ведно с документите посочени в Приложение А „Документи към искане за плащане“ от настоящите условия, при спазване на реда и условията, предвидени в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители;.  5. Документите се прилагат към исканията за плащане във формат „рdf/jpg“, „xls/xlsx“, при необходимост в „rar“ или „zip“ или друг формат, указан в Приложение А „Документи към искане за плащане“. Оригиналите на документите се съхраняват от бенефициента и се представят при поискване.  6. Кореспонденцията между ДФЗ - РА и бенефициента и уведомленията във връзка с обработка на исканията за плащане, както и при оценка на изпълнението на бизнес плана и административния договор, се осъществява през ИСУН чрез електронния профил на бенефициента.  7. Документите, приложени към искането за плащане, както и тези, представени от бенефициентите в резултат на допълнително искане от РА, трябва да бъдат представени на български език. Когато документът е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон, и има договор за правна помощ с Република България, освобождаващ документите от легализация, документът се представя в съответствие режима на двустранния договор.  8. В срок до 90 дни от подаване на искането за плащане ДФЗ - РА проверява заявените данни и други обстоятелства, свързани с искането за плащане за установяване спазване на критериите за допустимост и другите задължения на бенефициента, посочени в условията за кандидатстване и в условията за изпълнение на одобрените бизнес план и в административния договор.  9. Държавен фонд „Земеделие“ - Разплащателна агенция може да извърши проверка на място за установяване на фактическото съответствие с представените документи и заявените данни, за спазването на критериите за допустимост, както и на ангажименти или други задължения на бенефициента по настоящите условия за изпълнение, административния договор и/или ПРСР 2014 – 2020 г., за което изпраща уведомление чрез ИСУН до бенефициента за датата и часа на предстоящата проверка, освен в случаите по чл. 25 от Регламент за изпълнение № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.), наричан по-нататък "Регламент за изпълнение (ЕС) № 809/2014".  10. Проверка на място се извършва в присъствието на бенефициента или на упълномощен негов представител или в присъствието на свидетел, ако бенефициентът или упълномощен от него представител не се е явил на датата и часа по т. 9.  11. При приключване на проверката на място се изготвя доклад за проверката, който се подписва от длъжностното лице, което го е изготвил и от бенефициента или от упълномощен негов представител, който има право да напише в доклада обяснения и възражения по направените констатации.  12. Докладът по т. 11 се съставя в два еднообразни екземпляра, като един се предоставя на бенефициента или на упълномощения негов представител. Когато на проверката не се е явил бенефициентът или упълномощено от него лице, докладът се подписва от длъжностното лице, което го е изготвило, вписват се данни за присъстващия свидетел и и се изпраща на бенефициента.  13. В срок до 15 дни от получаването на доклада по т. 11 бенефициентът или упълномощен негов представител може писмено да направи възражения и да даде обяснения по направените констатации пред изпълнителния директор на РА.  14. Държавен фонд „Земеделие“ - Разплащателна агенция може да извършва посещение на място като част от проверката по т. 8, за което се прилагат съответно условията по т. 9 и т. 10.  15. Годишните плащания се изчисляват, въз основа на стойността на установената от РА реализирана на пазара продукция от групата/ организацията на производителите през съответната година, определена в съответствие с правилата, описани в Условията за кандидатстване.  15.1 Годишните плащания не могат да надхвърлят определения в административния договор за предоставяне на безвъзмездна финансова помощ размер за всяка поредна година от 5-годишния период.  15.2 В срока по т. 8 ДФЗ – РА определя размера на допустимите разходи и изплаща или мотивирано отказва изплащането на финансовата помощ.  15.3 Плащанията се извършват след осъществяване на проверките и при спазване на разпоредбите на чл. 35 от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181 от 20.06.2014 г.), наричан по-нататък „Регламент (ЕС) № 640/2014“.  16. Държавен фонд „Земеделие“ - Разплащателна агенция изпраща уведомление за представяне на документи до бенефициента, когато при извършване на проверките по т. 8, 9 и 14 установи някое от следните обстоятелства:  16.1 нередовност или непълнота на представен документ или неяснота на данните в него;  16.2 необходимост от представяне на допълнителни данни и/или документи, извън непредставените документи от Приложение А „Документи към искане за плащане“.  17. Бенефициентът е длъжен да представи изисканите по т. 16 документи и/или данни в срок до 15 дни от изпращане на уведомлението.  18. Срокът по т. 8 се удължава, когато:  18.1 е изпратено писмо за отстраняване на нередовности или по дадено искане за плащане е необходимо становище на други органи или институции със срока до получаване на отговор;  18.2 при проверките т. 8, 9 и 14 са събрани данни и/или са представени документи, от които възниква съмнение за нередност, което налага извършването на допълнителни проверки от специализирано структурно звено към ДФЗ – РА - за период не по-дълъг от три месеца;  18.3 в резултат на допълнителните проверки по т. 8, 9 и 14 възникнат съмнения за измама и бъде сезирана прокуратурата от ДФЗ - РА или е образувано досъдебно производство, от чийто изход зависи произнасянето по искането за плащане – за периода до постановяване на влязъл в сила акт на компетентния орган;  18.4 се провежда контролна проверка въз основа на Приложение I, т. 4 от Делегиран регламент (ЕС) № 907/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ, L 255/18 от 28 август 2014 г.), наричан по-нататък „Делегиран регламент (ЕС) № 907/2014" - за един месец;  18.5 се установи, че групата или организацията на производители не отговаря на условията за признаване и министърът на земеделието, храните и горите й е дал шестмесечен срок за отстраняване на несъответствието и за постигане на съответствие с условията за признаване – до изтичане на шестмесечния срок;  18.6 в случаите по т. 18. 2, 18. 3 и 18. 5 ДФЗ - РА изпраща уведомление до бенефициента чрез ИСУН за удължаване на срока по т. 8, като посочва мотивите за това.  19. Бенефициентът може по всяко време да оттегли изцяло или частично искането за плащане и приложените към него документи. Оттеглянето поставя бенефициента в положението, в което се е намирал преди подаването на искането за плащане, на приложените към него документи или на част от тях.  20. Не се разрешава оттегляне на документи или частта от тях, засегнати от неспазването, когато:  20.1 за евентуални случаи на несъответствия и/или нередовности в искането за плащане и приложените към него документи бенефициентът е уведомен от ДФЗ - РА за констатирано неспазване на критерий за допустимост, ангажимент или друго задължение на бенефициента в приложените към искането за плащане документи или в допълнително представените такива;  20.2 бенефициентът е уведомен от ДФЗ - РА за намерението й да извърши проверка/посещение на място;  20.3 при проверката/посещението на място се установи нередовност, не се разрешава оттегляне по отношение на документите, засегнати от нередовността.  21. Държавен фонд „Земеделие“ – Разплащателна агенция изпраща уведомление до бенефициента за допустимостта на направеното искане за оттегляне.  22. При оттегляне на искане за плащане, което не попада в хипотезата на т. 20, бенефициентът има право да подаде ново искане за плащане до изтичане на крайния срок за това, посочен в административния договор.  23. Исканията за плащане и приложените към тях документи могат да бъдат коригирани по всяко време след подаването им в случай на очевидни грешки, признати от ДФЗ – РА въз основа на цялостна преценка на конкретния случай и при условие, че бенефициентът е действал добросъвестно.  24. Държавен фонд „Земеделие“ - Разплащателна агенция може да признае очевидни грешки, само ако те могат да бъдат непосредствено установени при техническа проверка на информацията, съдържаща се в документите по т. 23, за което уведомява бенефициента с акта, с който се произнася по искането за плащане.  25. Не се допуска коригиране на искане за плащане и приложените към него документи извън случаите по т. 24.  26. Държавен фонд „Земеделие“ - Разплащателна агенция отказва изцяло или частично изплащането на финансовата помощ, когато:  26.1 установи при проверките нередовност на документите или непълнота или неяснота на заявените данни и посочените факти, както и когато бенефициентът не отстрани непълнотите и пропуските и не представи изисканите му документи в поставения срок;  26.2 Бенефициентът е укрил умишлено или по небрежност не е уведомил РА за настъпването на факти и обстоятелства от значение за изпълнението на одобрения проект и за преценката на РА относно точното му изпълнение ;  26.3 наложи административна санкция по чл. 63, параграф 1 от Регламент за изпълнение (ЕС) № 809/2014;  26.4 заявените за възстановяване разходи не са действително извършени и платени и не са отразени в счетоводната и данъчна документация на бенефициента чрез отделни счетоводни аналитични сметки или в отделна счетоводна система;.  26.5 бъде наложена финансова корекция на заявените за плащане разходи съгласно Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове, приета с Постановление № 57 на Министерския съвет от 2017 г. (ДВ, бр. 27 от 2017 г.)  26.6 при извършване на проверките по подточка „iii“ и „v“ от т. А „Процедури по одобряване на заявленията“, раздел 2 „Контролни дейности“ от приложение № I към Делегиран регламент (ЕС) № 907/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ, L 255/18 от 28 август 2014 г.) във връзка с чл. 48, параграф 2 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (OB L 227, 31.7.2014 г.) РА установи, че бенефициентът, подаденият от него проект или предложените за финансиране разходи не отговарят на изискванията за допустимост за подпомагане, посочени в настоящите условия за изпълнение и условията за кандидатстване;  26.7 при извършване на финансова корекция, определена по реда на раздел III на глава пета от ЗУСЕСИФ ;  26. 8 бенефициентът има изискуеми и ликвидни задължения към Държавен фонд „Земеделие“, освен ако е допуснато разсрочване, отсрочване или обезпечение на задълженията;  26. 9 проектът на бенефициента е оценен по някой от критериите за подбор и същият не е поддържал съответствие с изискванията по всеки един от критериите, по които проектът му е бил оценен;  26. 10. установи несъответствие с целите, дейностите и изискванията, определени с тези условия, условията за кандидатстване и/или административния договор;  26. 11 дейностите и целите, заложени в бизнес плана не са изпълнени или изпълнението им не е в срока, посочен в одобрения бизнес план;  26. 12 се установи от компетентен държавен орган, че бенефициентът е представил декларация и/или документ с невярно съдържание, неистински или подправени такива, независимо от момента на представянето им, включително когато тази декларация и/или документ са били представени на етапа на кандидатстването му за подпомагане, както и когато поради небрежност е пропуснал да предостави необходимата информация. В тези случаи бенефициентът се изключва от възможността да получава подпомагане по същата мярка или същия вид операция през календарната година на констатацията и през следващата календарна година;  26.13 бенефициентът е създал изкуствени условия с оглед получаване на предимство за получаване на помощта в противоречие на целите на европейското и националното законодателство в областта на селското стопанство и с целите на подмярката;  26.14 бенефициентът или упълномощен негов представител възпрепятства и/или осуетява извършването на проверка на място, извършвана от РА, с изключение на случаи на непреодолима сила и извънредни обстоятелства;  26.15 бенефициентът не е изпълнил друго нормативно установено и/или договорно задължение;  26.16 се установи наличие на някоя от хипотезите, уредени в чл. 35 от Делегиран регламент (ЕС) № 640/2014, а в случаите, посочени в параграфи 5 и 6 на същия член - бенефициентът се изключва и от възможността да получава подпомагане по същата мярка или същия вид операция през календарната година на констатацията и през следващата календарна година;  26.17 е в открито производство за обявяване в несъстоятелност или е обявен в несъстоятелност е в производство по заличаване или е в производство по ликвидация, е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността;  26.18 не отговаря на критериите за допустимост, посочени в условията за кандидатстване;  26.19 е налице някое от обстоятелствата в раздел 11.2 „Критерии за недопустимост на кандидатите“ посочени в Условията за кандидатстване;  26.20 се установи с влязъл в сила акт на компетентен орган, че признаването е извършено въз основа на невярна информация или групата/организацията не отговаря на някой от критериите за признаване;  27. В случаи на пълен или частичен отказ за изплащане на финансовата помощ по искане за плащане, бенефициентът не може да подаде друго искане за плащане за същите дейности и период.  28. Когато бенефициентът не е подал искане за плащане за всяка от годините на одобрения бизнес план, окомплектовано с всички изискуеми съгласно Приложение А от настоящите условия в срока, посочен в административния договор, той губи правото на подпомагане до края на петгодишния период и дължи връщане на изплатената до момента финансова помощ заедно със законната лихва върху нея, от датата на изплащането до деня на възстановяването.  29. Бенефициентът няма право да получи годишно плащане, дължи връщане на изплатените до момента суми по административния договор заедно със законната лихва, изчислена за период, посочен в административния договор и губи право на подпомагане до края на петгодишния период в случаите, посочени в т. 26. 9 – 26. 20.  30. В случай, че в рамките на петгодишния период за подпомагане, от датата на признаване на групата или организацията на производители се установи, че тя не отговаря на условията за признаване, министърът на земеделието, храните и горите й дава шестмесечен срок за отстраняване на несъответствието и за постигане на съответствие с условията за признаване.  30.1. В случай, че групата или организацията на производители постигне съответствие с условията за признаване в срока по т. 30, тя има право на настоящото и на следващите годишни плащания.  30.2 В случай, че групата или организацията на производители не постигне съответствие с условията за признаване в посочения в т. 30 срок, тя губи правото си на подпомагане до края на 5-годишния период и дължи възстановява на изплатената й до момента финансова помощ, заедно със законната лихва върху нея, от датата на изплащането до деня на възстановяването.  31. Всички останали условия за изплащане на финансовата помощ са по Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (обн., ДВ, бр. 48 от 8.06.2018 г.);.  32. Оставащите плащания на организации на производители, одобрени по реда на Наредба № 27 от 5 август 2008 г. за условията и реда за предоставяне на безвъзмездна финансова помощ по мярка "Създаване на организации на производители" по Програмата за развитие на селските райони за периода 2007 - 2013 г. се изплащат с финансови средства по Мярка 9 „Учредяване на групи и организации на производители“ от ПРСР 2014 – 2020 г. За тези плащания ползвателите подават заявка за плащане при условията и реда на Наредба 27 от 2008 г. |

# В. Мерки за информиране и публичност:

|  |
| --- |
| 1. С цел осигуряване на публичност и прозрачност до 30 април всяка година РА публикува на електронната си страница следната информация за предходната финансова година за бенефициентите, на които е извършено плащане по мярката:  а) наименование на бенефициентите;  б) общината, в която бенефициента е регистриран, и пощенският код, когато е наличен, или част от него за обозначаване на общината;  в) общата сума на публично финансиране, получена от бенефициента за съответната финансова година, която включва както съфинансиране от ЕС, така и национално съфинансиране;  г) вид на подпомаганите дейности;  д) информация за сбора от сумите, изплатени за предходната година от Европейския фонд за гарантиране на земеделието и ЕЗФРСР за всеки ползвател на финансова помощ.  2. Данните на бенефициента на помощта се публикуват в съответствие с Регламент (ЕС) № 1306/2013 г. и могат да бъдат обработени от органите за финансов контрол и от следствените органи на Европейския съюз и на държавите членки с цел защита на финансовите интереси на ЕС.  3. Бенефициентът се задължава в срок 15 дни след сключване на административния договор до изтичане на срок по административния договор да постави и поддържа на видно за обществеността място плакат/табела с размер не по-малък от формат А3, съдържащ информация за дейността, подпомагана от ЕЗФРСР.  4. Бенефициентът се задължава да включва на професионалната си електронна страница, ако има такава, кратко описание на подпомаганата дейност. Описанието трябва да включва целите и резултатите от дейността, като подчертава финансовото подпомагане от Европейския съюз.  5. Бенефициентът се задължава след сключване на административния договор да постави на видно за обществеността място:  5.1. табела с размери не по-малко от 50 см височина и 70 см широчина, съдържаща информация за дейността, подпомагана от ЕЗФРСР – за проекти с размер на публичната финансова помощ над 50 000 евро.  5.2. плакат с размери не по-малък от А3, съдържащ информация за дейността, подпомагане от ЕЗФРСР – за проекти с на публичната финансова помощ от 10 000 евро до 50 000 евро.  6. Електронната страница или табелата по т. 3, 4, 5.1, 5.2 съдържат описание на проекта/дейността, която се подпомага, емблемата на Европейския съюз с пояснение за неговата роля, националното знаме на Република България, както и думите: „Европейският земеделски фонд за развитие на селските райони: „Европа инвестира в селските райони“.  7. Информацията по т. 6 заема не по-малко от 25 на сто от плаката, табелата, билборда или електронната страница.  8. Техническите изисквания към информацията във връзка с оповестяване на подпомагането на дейността от ЕЗФРСР се определят съгласно приложение № ІІІ към чл. 13 от Регламент за изпълнение (ЕС) № 808/2014 на Комисията от 17 юли 2014 година за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ L 227/18, 31 юли 2014 г.).“. |

# Г. Приложения към условия за изпълнение:

|  |
| --- |
| 1. Приложение А Документи за плащане. 2. Приложение Б Декларация по чл. 25, ал. 2 от ЗУСЕСИФ. 3. Приложение В Декларация, че бенефициентът няма да упражни правото си на данъчен кредит за дейностите, финансирани от ПРСР 2014 - 2020 г. (в случай че бенефициентът на помощта няма регистрация по ЗДДС) 4. Приложение Г Декларация от членовете на групата/организацията на производители 5. Приложение Д Разбивка на произведената продукция по вид стоки и продадено количество на член от групата/организацията на производителите за предходната година. 6. Приложение Е Справка – декларация за обработваната земя/отглежданите животни от членовете на групата/организацията на производители, с които участват в групата/организацията. 7. Приложение Ж Опис на първичните счетоводни документи (фактури), удостоверяващи размера на годишно реализираната пряко от групата/организацията продукция. 8. Приложение З Образец на административен договор. 9. Приложение И Заявление за профил за достъп на ръководител на бенефициента до ИСУН 2020. 10. Приложение Й Условия за възстановяване на получената финансова помощ. 11. Приложение К Заявление за профил за достъп на упълномощени от бенефициента лица до ИСУН. 12. Приложение Л Разбивка за изтеглена продукция интервенционно изкупуване 13. Приложение М Опис на първичните счетоводни документи (фактури), удостоверяващи размера на годишно реализираната пряко от групата/организацията продукция. 14. Приложение Н Разбивка на произведената продукция по вид стоки и продадено количество на член от групата/организацията на производителите за предходната година. |